De 60 borgere mødte tirsdag op klokken ni i Park Vendia, hvor der ventede dem en dag fyldt med øvelser og konkurrencer. Det var fysioterapeut- og ergoterapeutstuderende, der havde stået for at arrangere dagen for borgerne. -	Man skal have mange forskellige nødløsninger, fordi borgerne har forskelligt funktionsniveau, siger Jasmin Bridal Hansen, der er ergoterapeutstuderende ved UCN. Vil give inspiration Der var også 25 medarbejdere med fra dagtilbuddene NBV, Vester Thirup og Mirabell, som kunne tage inspirationen med sig til dagligdagen med borgerne. De studerende går på tredje semester, og arrangementet er en del af et valgfag. -	Jeg håber først og fremmest, at borgerne har haft en god oplevelse med det. Det er det vigtigste for os, siger Line Juel Poulsen, der studerer til fysioterapeut og fortsætter: -	Og at vi får nogle gode oplevelser med – det er vores hovedformål – at alle føler, de har kunnet være med, og ingen føler sig glemt.

Opsummering:
20 studerende fra UCN stod tirsdag for at arrangere en aktivitetsdag for omkring 60 borger i Hjørring Kommune.